gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl it gl pt gl gl gl gl es gl gl zh en sv fr de de gl gl gl gl gl es gl es gl gl gl gl gl gl gl gl gl gl gl es gl gl gl es gl gl gl gl gl gl gl gl gl gl gl gl gl es gl en gl en gl gl gl gl gl gl en pt gl gl fr gl gl gl gl gl gl es en es gl gl gl gl gl gl gl gl pt gl pt en ca gl gl pt
Vieiros: Galiza Hoxe - Eduardo Rego - Un cambio político histórico.
Xoves, quinta feira, 29 de setembro de 2022
É a primeira vez na historia de Galicia desde a democracia que se produce un cambio do mapa político tan extenso que leva a que case dous terzos da poboación vaian estar, nos seus municipios, con gobernos de esquerda, formados por coalicións -a gran maioría deles do PSdG-PSOE e BNG. Supón, ao tempo, unha gran oportunidade para a esquerda pero, tamén, unha enorme responsabilidade.
Este mudanza na situación política de Galicia, a nivel municipal, é unha continuidade que traslada a ese nivel o cambio que se iniciou nas pasadas eleccións autonómicas, coa formación dun novo goberno na Xunta de Galicia constituído por unha coalición do PSOE e o BNG que substitúe ao longo período de maiorías absolutas do Partido Popular, que permitira gobernar a Fraga desde decembro de 1989.
O acordo marco alcanzado polo PSOE e BNG recentemente, deu o seu froito - razoablemente - a nivel local o pasado día 16 de xuño (certo que con excepcións). Nin o PSdG nin o BNG, por si mesmos, obtiveron resultados que permitisen, de xeito xeneralizado, gobernos monocolor. A perspectiva a medio prazo de que algún dos dous partidos poida acadar unha hexemonía que lle permita gobernar en solitario é moi improbable, o que veu forzando e forzará aínda, un entendemento entre ambas forzas políticas, co risco de que se este non se produce, o Partido Popular, que mantén, aínda, unhas bases sociais suficientemente amplas e consolidadas, que o converten nunha ameaza e nun rival forte con capacidade, aproveite calquera ocasión para facer reversible a situación política nas próximas eleccións.
O PP foi capaz, en circunstancias adversas, de obter uns bos resultados, aínda que iso non evite unha enorme perda de cota de poder. Consegue a maioría en dúas provincias, as do Sur, que lle permiten manter os gobernos de ambas deputacións e, sobre todo, obtivo un bo resultado nas principais cidades, nalgunhas moi próximos á maioría absoluta; pola contra, nun escenario dunha participación bastante baixa nas cidades, tanto o PSdG (case logra manter os votos recibidos en 2003 -Ourense e Ferrol case compensan as perdas na Coruña e Santiago) como o BNG (de forma moi significativa - en todas e cada unha das sete cidades perde votos)) diminuíron os seus apoios. Ambos partidos deberan analizar detidamente as causas que motivaron ese escenario, ben sabido, por distintos estudos realizados sobre o comportamento electoral dos últimos quince anos, que a baixa participación prexudica especialmente á esquerda.
Aínda que alcanzaron unha cota de poder inmensa, por primeira vez, na nosa terra, o BNG ha de demostrar que non acadou, aínda, o seu teito electoral e para ampliar as súas bases conta con instrumentos que nunca tivo. Pero é un arma de dobre fío: se non demostran con iso unha boa capacidade de xestión e unha resposta eficaz para solucionar as demandas cidadás, pode virarse en contra. O Partido Socialista de Galicia, liberado do vazquismo -que actuou como aliado permanente do fraguismo - , ha de demostrar a súa visión galeguista, o seu compromiso con Galicia na súa política, abrirse, ademais, aos sectores e grupos emerxentes da sociedade. Ambos han de ser capaces de transmitir unha verdadeira política alternativa con respostas aos problemas actuais, tanto a nivel municipal e autonómico e cunha visión de futuro de país, con claridade.
As friccións e conflitos de interese que se produzan entre as dúas forzas políticas, aínda que estas prodúcense só nalgúns gobernos locais importantes, terá un efecto de maior envergadura, porá en dúbida a fórmula de gobernos de coalición e sobre ese hipotético fracaso o PP traballará as súas maiorías absolutas.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Eduardo Rego Rodríguez (Santiago de Compostela, 1955). É profesor titular de Socioloxía na Universidade da Coruña, onde imparte a materia de Socioloxía Política.
Monólogo dende o desgoberno (05/01/2010)
Abuso e tortura de menores (17/12/2009)
¡ Políticos que se corrompen a si mesmos! (04/11/2009)
Trampa de sedución (21/10/2009)
Unha lección olímpica (07/10/2009)
Outro 25 de xullo. Pero distinto (25/07/2009)
Persoa ou cidadáns: caridade ou xustiza social (11/07/2009)
¡Un presidente valente¡ (04/07/2009)
A caída do tigre celta e as recomendacións de Jean- Claude Trichet (27/06/2009)
Vale a pena votar o 7 de xuño? (30/05/2009)
Territorio e identidade (23/05/2009)
Buscar alternativas a todos os Berlusconi (15/05/2009)
É xusta a liberdade de elección? (09/05/2009)
Unha petición ao arcebispo Julián Barrio (02/05/2009)
Como se nada pasase (25/04/2009)
R. Kennedy, o PIB e a política progresista (18/04/2009)
Como unha piña (11/04/2009)
Os gobernos e a crise (04/04/2009)
Son os gobernos de coalición unha excepción? (21/03/2009)
A quimera do centro político (14/03/2009)
¿Pasa a xuventude? (28/02/2009)
Se a campaña electoral fose como as teleseries! (21/02/2009)
O PP e a súa rebaixa de impostos (14/02/2009)
E despois da prestación por desemprego, ¿que? (24/11/2008)
Espertar do soño (28/10/2008)
¿Man invisible ou burato negro do capitalismo? (30/09/2008)
Deixar as consecuencias en mans de Deus (07/09/2008)
A UE e as 65 horas (12/06/2008)
“Non no meu patio traseiro” (25/05/2008)
Opacidade e mafias (30/04/2008)
O que nos vén enriba (14/04/2008)
Postdemocracia e eleccións (26/02/2008)
O poder sen límites... (06/02/2008)
Choque de mentalidades (22/01/2008)
Eleccións a reitor na UDC (30/11/2007)
Algunha lección a partir do Prestige? (13/11/2007)
Aguiño: Contra Goliath (29/10/2007)
Efectivizar o cambio galego (20/09/2007)
Pleno emprego, subempleo e precariedade (06/09/2007)
Non é relixión, é política (05/07/2007)
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto